Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: A vis maior támogatás felhasználásának részletes szabályairól szóló 9/2011. (II. 15.) Korm. rendelet (a továbbiakban:
Paragraph Index: 150

5. § Az R2. 8. §-a a következõ (1a) és (1b) bekezdéssel egészül ki: „(1a) Az (1) bekezdésben meghatározott határidõ módosítására egy alkalommal, legfeljebb az elszámolási határidõ 24 hónapra történõ megváltoztatásával van lehetõség, amennyiben az önkormányzaton kívül álló szervezet tevékenysége vagy idõjárási körülmények akadályozzák a határidõ betartását. A kérelemhez csatolni kell a határidõ módosítás indokoltságát alátámasztó dokumentumokat, továbbá a polgármester nyilatkozatát, melyben megjelöli a munkálatok megkezdését, a helyreállítás befejezésének várható új idõpontját, és részletezi az elszámolást akadályozó körülményeket. (1b) Az (1a) bekezdés szerinti határidõ-módosítási kérelmet az elszámolási határidõt megelõzõ 15. napig lehet benyújtani a Kincstár felé. Hiányosság észlelése esetén a Kincstár az önkormányzatot, többcélú kistérségi társulást hiánypótlásra szólítja fel. A hiány pótlásáról a felszólítás kézhezvételétõl számított 7 napon belül gondoskodni kell. Amennyiben az önkormányzat a hiánypótlásnak a megadott határidõn belül nem tesz eleget, vagy nem megfelelõen teljesíti azt, a Kincstár a kérelmet nem továbbítja, és errõl tájékoztatja a minisztert és a kérelmet benyújtót. Az (1a) bekezdésnek megfelelt kérelmekrõl a minisztériumnak történõ megküldését követõen – a Kincstár javaslatának figyelembevételével – a miniszter dönt. A határidõ-módosítási kérelem benyújtására rendelkezésre álló, valamint a hiánypótlási határidõ elmulasztása jogvesztõ.”

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes